
E L Ő T E R J E S Z T É S

Balatonvilágos Község Önkormányzata Képviselő-testületének

2026. szeptemberi soros, nyílt ülésére 

Tárgy: A Polgármester 2026. II. negyedéves tájékoztatása az átruházott hatáskörben hozott döntésekről
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Balatonvilágos Község Önkormányzata Képviselő-testületének az Önkormányzat Szervezeti és Működési Szabályzatáról szóló 12/2024. (XI. 7.) önkormányzati rendelete (továbbiakban: SzMSz) 30. § (4)-(5) bekezdései a következőkről rendelkeznek: 
„30. § (4) A polgármesterre a képviselő-testület által átruházott hatáskörök listáját a 2. melléklet tartalmazza.

(5) A polgármester negyedévenként tájékoztatja a képviselő-testületet az átruházott hatáskörben hozott döntésekről.”

Fenti rendelkezés értelmében a képviselő-testület által átruházott hatáskörben hozott döntésekről (tehát az adott időszakban beérkezett és elbírált ügyekről) az előterjesztés mellékletét képező táblázat szerinti tájékoztatást adom.
Kérem a képviselő-testületet a polgármesterre átruházott hatáskörben hozott döntéseimről szóló tájékoztatás megvitatására, az alábbi határozati javaslattal annak elfogadására. 
Balatonvilágos, 2026. szeptember 

Takács Károly


polgármester
Határozati javaslat

Balatonvilágos Község Önkormányzata Képviselő-testülete megtárgyalta a „Polgármesteri tájékoztató az átruházott hatáskörben hozott döntésekről 2026. II. negyedévben” tárgyú előterjesztést és az alábbi határozatot hozza:
A Képviselő-testület elfogadja a képviselő-testület által a polgármesterre átruházott hatáskörben hozott döntésekről szóló tájékoztatást. 
Felelős: Dr. Boda Zsuzsanna jegyző

Határidő: 2026. október 14.
	SZMSZ 2. melléklete szerinti megnevezés
	esetszám
	Ft (ahol releváns)

	1. Alkalmazza a településkép védelméről szóló 2016. évi LXXIV. törvény 8. § (2) bekezdés b)-d) pontjában meghatározott településkép-érvényesítési eszközöket, és a településkép védelméről szóló 18/2017.(XII.29.) önkormányzati rendeletben foglaltak szerint gyakorolja az ezekkel kapcsolatos önkormányzati hatósági hatásköröket.
	10
	-


	11.
Intézkedik a születési támogatás megállapításáról a szociális és gyermekvédelmi ellátásokról szóló önkormányzati rendeletében foglaltak teljesülése esetén.
	1
	Elutasítva

	13.
Intézkedik a szociális étkeztetésre való jogosultság megállapításáról a szociális és gyermekvédelmi ellátásokról szóló rendeletében foglaltak teljesülése esetén.
	2
	-



	14.
Intézkedik a temetési segélyek megállapításáról a szociális és gyermekvédelmi ellátásokról szóló rendeletében foglaltak teljesülése esetén.
	2
	200.000,- Ft

	15.
Dönt a szabad pénzeszköz lekötéséről a jegyzővel és a gazdasági vezetővel való egyeztetés alapján.
	3
	800.000.000,- Ft

	16.
Dönt a közterület használatáról és rendjéről szóló önkormányzati rendeletben foglaltak szerint a használat engedélyezéséről, 
	
	

	c)
hirdetési célú eszközök (pl. molinó), hirdető-berendezések, táblák el-, illetve kihelyezése,
	1
	312.000,- Ft

	d) építési munkával kapcsolatos állvány, építőanyag, törmelék, felvonulási konténerek, egyéb anyagok elhelyezésére, tüzelőanyag 24 órát meghaladó elhelyezése
	2
	26.000,- Ft

	e)
alkalmi- és mozgóárusításra, javító-, szolgáltató tevékenység, vendéglátó ipari előkert, terasz, üzlet előtti közterület használata, idényjellegű árusítás, göngyöleg ideiglenes elhelyezése és rakodási célú, 2 órát meghaladó időtartamú használat,
	5
	1.081.100,- Ft

	18.
Gondoskodik a tulajdonosi hozzájárulások kiadásáról a nyomvonal jellegű létesítmények fejlesztési célú elhelyezése érdekében benyújtott kérelmek esetén, az útburkolat teljes helyreállításának kötelezettsége mellett, a nyári hónapok kivételével a GEVSZ ellenőrzése mellett.
	19
	-


	20.
Gondoskodik a kultúrotthon használatának biztosításáról a helyi lakosok által családi rendezvény, esemény, valamint jogi személyek céges rendezvényeinek lebonyolítása céljából, a kultúr-felelőssel előre egyeztetett időpontokban, a GEVSZ ellenőrzése mellett, a képviselő-testület normatív határozatában meghatározott költségtérítés ellenében és kaució megfizetés feltételével, amennyiben a kérelmezőnek nincs az önkormányzattal vagy annak szerveivel szemben fennálló tartozása, hátraléka.
	1
	51.080,- Ft

	22.
Gondoskodik a közútkezelői hozzájárulások kiadásáról a nyomvonal jellegű létesítmények fejlesztési célú elhelyezése érdekében benyújtott kérelmek esetén, az útburkolat teljes helyreállításának kötelezettsége mellett, a nyári hónapok kivétel, a GEVSZ ellenőrzése mellett.

